Ł'Axia ła xe el pì grande dei continenti , ła se prexenta in tel so compleso come na masa continantałe de grande dimension e a xe ł'unica intrà łe tere emerse a esare banià da tre oçeani: ł'Atlantico , ł'Indiàn e eł Paçifico. Ła masa continentałe ła se spenxe a sud co łe tre grandi penìzołe arabica, indiana e indocinexe. Drio 'sta qua vien anca, come prołungamento naturàl, łe ìzołe de l'Indonexia , mentre pì a ost, ne l'Oçeano Paçifico, a ghe xe dei grandi festoni de ìzołe che, da łe Curiłi ał Giapòn, a łe Fiłipine, i dełìmita mari costieri. Al dì de ancó ła xe divixa pułitegamente in 41 stati menbri de łe Nasion Unìe, 11 stati co ricognosimento parsial, e vari teritori dipendenti.